CELEX: 32020D0216
Language: mt
Date: 2020-02-17 00:00:00
Title: DEĊIŻJONI TA’ IMPLIMENTAZZJONI TAL-KUNSILL (UE) 2020/216 tas-17 ta’ Frar 2020 dwar il-ħatra tal-Viċi President u ta’ żewġ membri oħra full-time tal-Bord Uniku ta’ Riżoluzzjoni

18.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 45/8
               
            
         DEĊIŻJONI TA’ IMPLIMENTAZZJONI TAL-KUNSILL (UE) 2020/216
         tas-17 ta’ Frar 2020
         dwar il-ħatra tal-Viċi President u ta’ żewġ membri oħra full-time tal-Bord Uniku ta’ Riżoluzzjoni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1), u b’mod partikolari l-Artikolu 56(4) u (6) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Fit-13 ta’ Novembru 2019, il-Kummissjoni, wara li semgħet lill-Bord Uniku ta’ Riżoluzzjoni (il-“Bord”) fis-sessjoni plenarja tagħha, adottat listi finali ta’ kandidati għall-ħatra tal-Viċi President u żewġ membri oħra full-time tal-Bord u pprovdiet dawk il-listi finali lill-Parlament Ewropew.
                  
               
                     (2)
                  
                  
                     Il-Kunsill ġie infurmat b’dawk il-listi finali fl-14 ta’ Novembru 2019.
                  
               
                     (3)
                  
                  
                     Skont l-Artikolu 56(5) tar-Regolament (UE) Nru 806/2014, il-mandat tal-Viċi President u tal-membri l-oħra full-time tal-Bord għandu jkun ta’ ħames snin.
                  
               
                     (4)
                  
                  
                     Fl-14 ta’ Jannar 2020, il-Kummissjoni adottat proposta għall-ħatra tas-Sur Jan Reinder DE CARPENTIER bħala l-Viċi President tal-Bord u tas-Sur Jesús SAURINA u tas-Sur Pedro MACHADO bħala membri oħra full-time tal-Bord u ppreżentat dik il-proposta lill-Parlament Ewropew għall-approvazzjoni.
                  
               
                     (5)
                  
                  
                     Il-Parlament Ewropew approva dik il-proposta fit-30 ta’ Jannar 2020.
                  
               
                     (6)
                  
                  
                     Il-kandidati proposti jissodisfaw ir-rekwiżiti kollha stabbiliti fl-Artikolu 56(4) tar-Regolament (UE) Nru 806/2014,
                  
               ADOTTA DIN ID-DEĊIŻJONI:
         
            Artikolu 1
            Il-persuni li ġejjin huma b’dan maħtura membri full-time tal-Bord għal mandat ta’ ħames snin mill-1 ta’ Marzu 2020:
            
                        —
                     
                     
                        Is-Sur Jan Reinder DE CARPENTIER, bħala Viċi President,
                     
                  
                        —
                     
                     
                        Is-Sur Jesús SAURINA, bħala Direttur għall-Ippjanar u d-Deċiżjonijiet ta’ Riżoluzzjoni,
                     
                  
                        —
                     
                     
                        Is-Sur Pedro MACHADO, bħala Direttur għall-Ippjanar u d-Deċiżjonijiet ta’ Riżoluzzjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
         
            Magħmul fi Brussell, is-17 ta’ Frar 2020.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 225, 30.7.2014, p. 1.